Ugens Instafavorit: @Alekmodin | Boligmagasinet.dk\n© Alek Modin\nMange kigger først på deres vægge, når der skal opgraderes på farvefronten derhjemme. Men hos Alek er det helt anderledes, og hans originale brug af maling i hjemmet er vi mange, der kan inspireres af!\n26. oktober 2021 af Mi Skjold Brix\nVelkommen indenfor hos ugens Instafavorit på Boligmagasinet.dk: @alekmodin - en sand farvemester!\nDa han og kæresten Chris overtog deres lille træhus fra 1925 udenfor København var det med nylagte parketgulve og generelt et udtryk, som var langt fra husets oprindelige charme, som parret ønskede at få genetableret på deres egen måde.\nI dag er det fine hus et mindeværdigt visitkort for parrets helt unikke stil. Malede lofter, designklassikere og et skinnende blankt gulv er nogle af stjerneingredienserne i deres miks.\nKom med indenfor og sug til dig af farvekoder og gode tips.\nAlek Modin (tv), 37 år og arbejder til dagligt som Digital Art Director. Han bor i et hus på 133 kvm i udkanten af København, sammen med sin kæreste Chris (th) og deres lømmel af en hund, Balder.\nDet er dette skønne træhus fra 1925, som parret har moderniseret med nænsom hånd.\nSom sanselig og funktionel med godt skandinavisk design tilsat masser af farver.\nHvad er det, du elsker mest ved jeres indretning?\nJeg er rigtigt glad for den måde, vi har fået farver ind i indretningen. Det er fantastisk, at hvert rum har fået sin farve, og det giver en helt særlig oplevelse, når man bevæger sig igennem huset. Jeg har som de fleste andre tidligere boet meget hvidt, men da vi skulle flytte i hus og fik mange kvadratmeter at boltre os på, så skulle der ske noget andet. Vi har malet farvede lofter i alle rum og i enkelte har vi også ladet farven gå igen på væggene. Det giver en spændende effekt og gør noget helt fantastisk for oplevelsen af rummene.\nSom en fællesnævner i næsten alle rum i huset har lofterne fået en smuk nuance, som er med til at skabe en rød tråd gennem huset.\nI stuen har væggene fået samme farve som loftet. Det giver en hyggelig, mere huleagtig stemning.\nJeg forsøger virkelig at tænke langsigtet. De ting vi omgiver os med, skal holde længe og kunne tåle, at blive brugt. Det er virkelig vigtigt for mig, at de nye ting jeg køber, ikke er for meget en ”dille” som jeg bliver træt af eller er for dårligt lavet og derfor går i stykker. Det er spild af ressourcer og penge.\nRyk sofaen en halv meter ud fra væggen. Det er et super simpelt greb, som gør en kæmpe forskel visuelt.\nAlek havde egentlig svoret, at der aldrig skulle hænge noget på den grønne væg i køkkenet. Men da Alek så dette litografi hos @danskform vidste han, at det ville stå flot til den grønne farve. Køkkenet er fra HTH.\nAlek har udstyret parrets vask med en magnetisk holder, hvor karklude kan hænge, så det smukke armatur fra Vola ikke dækkes til af en våd klud.\nLampen er fra Hay, spisebordet er fra &Tradition, stolene er 7'er-stole fra Fritz Hansen.\nDen store violinfigen skaber en elegant sammenhæng mellem loftets grønne farve og resten af rummet.\nDen fine vægvitrine er købt på Lauritz.com og skamlen er fra Stilleben.\nVi købte vores skønne træhus for 2 år siden efter mange år på Nørrebro. Vi kom fra en lille klassisk københavnerlejlighed på kun 48 kvm, men kunne mærke, at vi trængte til ro og mere plads til store armbevægelser. Vi har det bedste fra byen inden for cykelafstand og kan så vende snuden hjem til skønne naboer, højt til himmelen, masser af plads og en have. Jeg elsker det!\nDet tør jeg ikke regne ud. Det er som om, at når man flytter i hus, så går bunden ud af pengekassen. Det har kostet en del, at få gjort huset til vores. Her tænker jeg på de mange liter maling, istandsættelse og investering i møbler til at udfylde de mange kvadratmeter.\nJeg er ikke helt sikker her, men jeg vil tro at vores malede trægulve er lidt specielle. Da vi overtog huset, var der lagt nye - og efter min mening lidt kedelige - parketgulve. De passede ikke helt til det fine gamle træhus. Vi tog derfor en hurtig beslutning, om at male dem med lysegrå epoxy i en glans 80, så de nu reflekterer lyset meget smukt.\nGulvtæppet i stuen er fra &Tradition, sofaen er fra Ikea, stolen er fra Paustian, lampen er Le Klints 'Frugtlygte'.\nSofaen er fra Ikea, bogreolerne er fra Trævarefabrikernes Udsalg,\nVæg- og loftfarven er fra Jotun og hedder 'Masala'.\nDet er uden sidestykke mine 7’er stole, som står rundt om vores spisebord. Det er en utroligt smuk stol, som jeg er lige så betaget af nu, som den dag jeg fik dem hjem. Jeg elsker den lette og skulpturelle formgivning.\nHvilket spot i dit hjem er dit favorit\nDet må være køkkenet. Det er et virkelig dejligt rum med højt til loftet. Det er her vi sidder hele aftenen, når venner og familie samles, så det er husets sociale samlingspunkt. Det elsker jeg.\nJeg er simpelthen så glad for vores blå seng. Den giver en følelse af hverdagsluksus. Det er virkelig den bedste investering. Det en utroligt flot seng, som man ligger helt fantastisk i. Det har gjort underværker for min nattesøvn.\nSengen er fra Auping, sengetøj fra Georg Jensen, rispapirlampen er fra Hay.\nBillederne i soveværelset er fra Paper Collective.\nSelvom der ikke er højt til loftet - kun 230 cm. - fungerer det malede loft virkelig godt i soveværelset. Farven er fra Jotun og hedder 'Havbris'.\nBænken er fra Frama.\nJeg skulle ikke overtales længe til at slå mig ned hjemme hos @michaeldansk. Michael har en fantastisk sans for at skabe nogle virkeligt smukke rum og hans lejligheden er fuld af lækker kunst.\nDet kan måske lyde som en lille ting, men på mit hjemmekontor manglede jeg opbevaring og rummet føltes også en smule tomt. Det lille rum har mange benspænd, som skråvæg med vindue og en skorsten, så der er ikke rigtigt noget i standardmål, der passer ind. Løsningen blev en væghængt specialdesignet reol En løsning, som virkelig fungerer og er mega flot. Det har været med til at give rummet karakter og givet masser af opbevaringsplads. Jeg glædes over den hver eneste gang, jeg træder ind på kontoret.\nDer er et nyt sofabord. Det vi har nu, har jeg haft i rigtigt mange år og har være meget glad for det, men efter vi har fået en stor hund, der fælder, er det ikke praktisk med et lavt bord med kanter. Jeg har et godt øje til sofabordet ”Grow” fra Normann Copenhagen i egetræ.\nVores røde trappe til førstesalen får altid masser af kærlighed. Da vi overtog huset, var den gemt lidt væk og male hvid, så den gik i et med væggen. Efter at have boet i huset i noget tid, fik vi øjnene op for hvor fin den egentligt var og syntes, at den fortjente at blive fremhævet. Derfor malede vi den rød, for at gøre den til en skulptur i rummet.\nTrappen, som leder op til kontoret, er malet i Jotuns varme nuance 'Whispering Red'. Pendlen er Radiohuspendlen af Vilhelm Lauritzen for Louis Poulsen.\nEntréen har som et af de eneste rum hvidt loft. Væggene har fået en smuk mørk blå nuance fra Jotun, som hedder 'Industrial Blue', billedet er fra Paper Collective og bænken er fra Fdb Møbler.\nStol og bord er fra Please Wait To Be Seated og bordlampen er af Arne Jacobsen.\nDe modulære væghængte reoler er fra @reolreol, farven på væg og loft hedder 'Velvet' og er fra Jotun.\nJeg er rigtigt stolt af, at vi på så kort tid har fået så meget stemning og personlighed tilbage i huset, som efter min mening havde fået renoveret charmen væk. Vi har fået skabt os nogle dejlige rum, som er rare at være i og skaber gode rammer for os at leve livet i.\nHvad synes du er det mest undervurderede at have i sin indretning?\nFriske blomster. Jeg køber ofte et par buketter om fredagen, som bliver splittet op og fordelt rundt omkring i huset. Det giver liv og er en let måde at tilføje noget nyt for øjet.\nDer stod et gammelt højskab, som tog rigtigt meget plads ude i gangen. I stedet for bare at rive det ned og købet et nyt - som helt sikkert havde været lettest, gik jeg i krig ned at transformere det. Skabet blev skilt ad, savet midt over, der kom en ny topplade på og sat nye fine messinggreb på. Nu er skabet kun halvt så højt og der er kommet det finest kig ud gennem vinduet set fra køkkenet. Det var en sjov proces at bevare frem for at skifte og så, har det være billigt at lave.


”Denne gang vil jeg være stoffri” - Kristeligt Dagblad\n”Denne gang vil jeg være stoffri”\nDen unge mand har boet på Borgerskolen i knap et år. Hjemløshed, alkoholisme og stofmisbrug er typiske problemer for de unge på Borgerskolen. Det er som regel ikke noget problem for beboerne at blive stoffri under opholdet. Den store udfordring opstår efter udskrivningen. Se flere fotos ved at bladre i billedserien Foto: Jens Bach\nAlex, Lars og Søren har taget stoffer og drukket, siden de var store børn. Nu kæmper de for at komme ud af misbruget. Klientellet på forsorgshjemmet Borgerskolen i Lemvig er blevet meget yngre de seneste fem år. Forstander Tina Dominicussen er ikke i tvivl om, at de unges tidlige sociale deroute hænger sammen med et udbredt hash- og alkoholmisbrug, og at mange forældre stiller for få krav\n”De, der bruger antabus, skal undgå at spise chokoladefrøerne i julekalenderen.”\nForstander på Borgerskolen i Lemvig, Tina Dominicussen, giver en af dagens beskeder, mens 14 mænd og en kvinde spiser morgenmad i den lille spisesal med udsigt til en glasudestue for rygere og et japansk haveanlæg med sten og en lille havedam i den tidligere skolegård. 13 af de 14 mænd er mellem 18 og 35 år. En enkelt er i 50'erne.\nDen tidligere folkeskole på en stille gade lige over for biblioteket i centrum af Lemvig er en såkaldt paragraf 110 institution - et forsorgshjem for misbrugere og hjemløse. Tidligere tiltrak institutionen først og fremmest ældre alkoholikere og hjemløse. Sådan er det ikke længere på Borgerskolen.\nInden for de seneste fem år har skolen modtaget stadig flere unge mænd. Forstander Tina Dominicussen fortæller, at hun indimellem bliver ringet op af afmægtige forældre. Deres søn er lige fyldt 18 år. Han er sløv, drikker og ryger for meget hash, og de aner ikke, hvad de skal stille op. Nu vil de gerne have ham indskrevet på Borgerskolen. For der er stor mangel på institutioner, der kan hjælpe unge mænd, som er faret vild i stoffer, alkohol, småkriminalitet og hjemløshed.\nVed et af bordene sidder Alex på 35 år og spiser hjemmebagt franskbrød. Han er høj og ranglet, har tykt krøllet hår, indsunkne kinder og sorte rande under øjnene. De seneste års stofmisbrug har betydet, at Alex har tabt sig meget, og personalet er bekymret for hans helbred.\nGennem fem år har Alex boet på Borgerskolen i kortere eller længere perioder. Denne gang har han foreløbig været på skolen en uge for at få en pause fra stofferne og livet som hjemløs.\nAlex føler sig hjemme i dagligstuen med hjørnesofa, Le Klint-lampe, kunst på væggen og den strukturerede dagligdag. Skolen hører under KFUM's Sociale Arbejde og har et kristent værdi-grundlag. Dagen begynder med morgensang, og aftensmåltidet synges ind.\nHuset har også et maler-atelier under spidsloftet og eneværelser til samtlige beboere. Desuden er der adgang til kanoer, golfklub og fitnesscenter i Lemvig. Rundt om i huset hænger fotografier, der viser, hvordan beboerne dyrker grøntsager på den halvandet hektar store mark med tilhørende sommerhus lidt uden for Lemvig. En landmand har stillet jorden til rådighed. Beboerne gør selv rent, laver selv mad og deltager i de forskellige aktiviteter. Det er et krav, at de er stof- og alkoholfri. Ellers bliver de smidt ud.\nAlex kæmper for at komme ud af et stofmisbrug. Det begyndte, da han som niårig blev introduceret til hash. Hans storebror skaffede ham stoffet, fordi Alex ikke kunne falde i søvn. Siden fulgte et misbrug af amfetamin og andre stoffer.\nMisbruget fortsatte, indtil Alex kom i behandling som 25-årig. Efter afvænningen fik han job, parcelhus og kæreste. Men da han var 29 år, ramlede hans liv atter sammen. Han fandt sin kæreste død hjemme i parcelhuset. Hun havde taget en overdosis. Alex begyndte igen at tage stoffer.\nI fem år har han boet on and off på Borgerskolen. Skolen har hjulpet med at få kontakt til en psykiater, og han har fået konstateret ADHD.\nDer har været gode perioder uden stoffer. Andre gange er han faldet i.\nSidste år gik han i 10. klasse på VUC. Men han har siden glemt en del af pensum, fordi han ofte mødte skæv til undervisningen. Nu skal det være slut. Alex vil være stoffri og drømmer om at komme i gang med en uddannelse på en søfartsskole.\n”Denne gang er jeg clean, og jeg får ikke nogen medicin,” siger Alex.\nDet er hårdt at kvitte stofferne. De dulmer uroen og den psykiske smerte, og når de er væk, begynder man ”for alvor at mærke sig selv”, fortæller han.\nAlex voksede op i en arbejderfamilie i Sønderjylland.\nMen selvom forældre gik på arbejde og levede et almindeligt liv, var familien også dysfunktionel. Alex fortæller om sin stedfader. Han hældte nogle gange kogende vand i badekarret, når Alex som lille dreng var i bad. Hans mor gav tidligt op og overlod Alex til sig selv, fordi hun ikke kunne styre sin urolige søn. Skolegang fik han ikke meget af. Når han forstyrrede undervisningen, blev han sendt hjem eller ud i skolegården for at spille fodbold.\nAlex er en af de i øjeblikket 14 beboere på Borgerskolen. Forstander Tina Dominicussen, der har arbejdet med socialt udsatte i næsten 30 år, fortæller, at herberget de seneste fem år har modtaget stadig flere beboere i aldersgruppen 20 til 35 år.\n”De unge med sociale problemer har har altid været der, men jeg tror, det er blevet sværere for den gruppe at klare sig på grund af kontanthjælpsreformen. Samtidig er sagsbehandlere og forældre blevet mere opmærksomme på, at et herberg ikke kun er et tilbud til midaldrende alkoholikere,” siger Tina Dominicussen.\nHun er ikke i tvivl om, at travlhed, for lidt nærvær og mangel på opdragelse er en anden forklaring på, at unge indskrives på et herberg. I hvert fald møder forstanderen unge mænd fra helt almindelige danske kernefamilier, der mangler basale færdigheder som at kunne sidde ved et spisebord, rydde op efter sig og tage hensyn til andre. Det er ofte unge, der har røget hash eller drukket tæt, siden de var 10-12 år, uden at forældre, skole eller kommune har grebet ind.\n”Rigtig mange af dem, der kommer her, har fået diagnosen ADHD. Nogle gange spørger jeg: 'Tror du virkelig, du lider af ADHD - eller er du ikke bare dårligt opdraget?'. I nogle tilfælde virker det, som om familierne har givet op og ikke har givet de unge klare regler og rammer i familien. ADHD-diagnosen kan hjælpe nogle unge, men andre gange virker det, som om diagnosen bliver brugt som en undskyldning,” siger Tina Dominicussen.\nHun møder unge, hvor forældrene af misforstået godhed ikke har sat grænser for deres børn.\n”Kravene i samfundet vokser, og det betyder, at der er en gruppe unge, der tabes. Samtidig er hashen i dag meget stærkere end tidligere, og det betyder, at mange bliver afhængige i en tidlig alder. De bliver sløve og kan ikke koncentrere sig om at få en uddannelse, og så bliver de lynhurtigt tabt,” siger Tina Dominicussen.\nSom noget nyt ser Tina Dominicussen også flere helt unge alkoholikere. Dagen inden Kristeligt Dagblads besøg har hun modtaget en ung mand på 20 år, der får antabus på grund af sit alkoholmisbrug.\nEfter morgenmaden er formiddagens program gruppesamtaler.\nAlex mødes med sin gruppe og en ansat omkring elipsebordet i den ene dagligstue. Han fortæller gruppen om den forestående jul. Han skal være sammen med sin familie i to dage. Alex' søskende lever en ganske almindelig tilværelse med gode job, hus og børn. Alex føler, at han skal leve op til familiens forventninger om, at han snart bliver stoffri. Det er et pres. Samtidig føler han sig som familiens sorte får. Storebroderen, der i sin tid skaffede ham hash, bliver måske snart direktør.\n”Han kom på handelsskole og fik nye venner, mens jeg var ordblind og ikke gik videre i skolen,” fortæller Alex.\nI det hele taget tænker Alex meget på, om det vil lykkes at droppe stofferne. Det er ikke svært at kvitte stofferne her på Borgerskolen. Men det store spørgsmål er, om han kan holde sig fri for stoffer, når han kommer ud.\n”Problemet er tiden efter behandlingen. Man skal finde helt ny omgangskreds og føler sig alene, og så havner man i det forkerte selskab,” forklarer han.\nPå et af kontorerne på første sal har Lars på 29 år indvilget i at give interview. Den unge mand med karseklippet hår og tyndt tegnede tatoveringer på hals og arme har boet på Borgerskolen i et år.\nI begyndelsen strittede han imod indskrivningen på forsorgshjemmet. Men omstændighederne tvang ham til at tage imod tilbuddet. Han var på det tidspunkt hjemløs og i misbrugsbehandling. Men efter en måned afviste kommunen at betale for yderligere behandling. En socialarbejder foreslog ham at søge plads på Borgerskolen.\n”I dag må jeg sige, at opholdet her er noget af det bedste, der er sket.”\nLars er adoptivbarn og voksede op i en middelklassefamilie nær Esbjerg. Hans mor har en lederstilling. Hans stedfar er håndværker. Lars, der i forbindelse med opholdet på Borgerskolen har fået konstateret ADHD, havde egentlig let ved det faglige i skolen, men han var også rastløs og havde svært ved at koncentrere sig. Han begyndte at ryge hash, da han var 14 år, og i løbet af et par år udviklede han et misbrug af hårde stoffer.\nEfter skolen kom i lære som værkstøjsmager. Hans stedfar skaffede ham lærepladsen, men han droppede den efter to et halvt år. At blive værktøjsmager var ikke hans projekt. Hans misbrug af amfetamin og piller var på det tidspunkt så voldsomt, at han ikke stod op om morgenen. Da han flyttede hjemmefra som 17-årig, begyndte han at stjæle og begå røverier for at skaffe penge til stoffer.\n”Jeg meldte mig ud af de almindelige normer og fik en helt anden tankegang. Pludselig var det i orden at lave kriminalitet. Jeg mente, at det var i de miljøer, de spændende mennesker var. Jeg levede i en illusion om, at jeg kunne fortsætte med at leve et liv med stoffer og fester, indtil jeg var 70 år,” fortæller Lars.\nDa han var i begyndelsen af tyverne, flyttede han til Aarhus for at begynde på en frisk. Det gik godt i nogle måneder, men så traf han igen de forkerte venner.\n”Det er, som om det hele er blevet ti procent værre hver gang, jeg har haft tilbagefald,” fortæller Lars.\nI det år, han har boet på Borgerskolen, har han været stoffri. Skolen har hjulpet ham med at få styr på økonomien. De gode takter i hans resocialisering har betydet, at han er sluppet for en fængselsdom. Samtidig har han fået deltidsarbejde på et fitnesscenter.\n”Jeg drømmer ikke om så meget. Jeg vil bare gerne leve et så normalt liv som muligt,” siger Lars.\nHan håber på at komme i gang med en uddannelse som fitnessinstruktør og flytte fra Borgerskolen i begyndelsen af 2015. Han vil gerne slå sig ned i Lemvig eller omegn, så han kan bevare kontakten til skolen.\nEn klokke ringer. Klokken er 12, og det er tid til frokost. Kalvefrikassé, leverpostej, laks og rugbrød er anrettet på et bord. Grupperne bryder op og sætter sig i spisesalen. Der er stille under måltidet.\nEn af de beboere, der ofte laver mad, er Søren. Han er 37 år, velformuleret og skarp i hovedet. I januar 2014 sad Søren i en lejlighed i en lejlighed i et socialt boligbyggeri i Østjylland og var ved at drikke sig ihjel.\n”Borgerskolen blev min redning. Det er et godt sted med struktur og en helt anderledes hjemlig og rar stemning end på andre herberger, hvor der kan være ret råt,” siger han.\nSøren er vokset op i et socialt belastet miljø på Fyn. Han afsluttede 10. klasse på efterskole og har siden haft masser af jobs. Betonarbejder, pædagogmedhjælper, murerarbejdsmand, tjener. Han har også drukket tæt, siden han var 12 år. Nu vil han ud af 25 års misbrug.\n”Jeg er for intelligent og for dygtig til at spilde mit liv. For mig handler det kun om én ting: at komme tilbage til arbejdsmarkedet. Og så vil jeg bo alene i en lejlighed. Jeg har ikke mange venner, men det betyder ikke noget. Jeg kan sagtens leve alene,” siger Søren, der håber på at kunne få en plads som voksenlærling i et tømrerfirma.\nIfølge forstander Tina Dominicussen drømmer de fleste beboere om at få et ganske almindeligt liv med arbejde og familie. Men ofte oplever de, at tilværelsen atter skrider for dem, når de forlader den faste struktur og sammenholdet på Borgerskolen.\n”Selvom de har drømme ligesom alle andre om at få arbejde, lejlighed og familie, så erkender mange, at de simpelthen ikke magter et liv i en lejlighed. Egentlig trives mange af beboerne bedst i det her miljø. Selvom kommunen kan skaffe en kontaktperson en til to gange om ugen, så er de jo stadig alene en stor del af døgnet. Her er de omgivet af beboere og personale, og ofte oplever de personalet som familie. Vi er nødt til at erkende, at der er en stor gruppe unge mennesker, som ikke bare kan bo alene i en lejlighed og tage en uddannelse,” siger Tina Dominicussen.\nHun efterlyser flere såkaldt skæve boliger, hvor unge hjemløse kan bo.\nDet er blevet eftermiddag.\nUde foran den blåmalede indgangsdør står Alex og Lars og ryger. Inden længe kører de ud til Klosterheden Plantage for at samle kogler og gran til juledekorationer.\n”Det er en dejlig stille dag,” siger Lars.\nAlex, Lars og Søren er opdigtede navne. Redaktionen kender deres rigtige navne\nBorgerskolen er en selvejende institution, der er tilknyttet KFUM's Sociale Arbejde og har driftsoverenskomst med Lemvig Kommune. Institutionen drives efter servicelovens paragraf 110 som boform for hjemløse. Boformen omfatter døgntilbud til 14 beboere, et varierende antal i dag- efterværn, udadgående støtte samt udslusningsboliger.\nBrugerne tilbydes midlertidigt ophold i et misbrugsfrit miljø, hvor der udarbejdes opholds- og handleplaner for den enkelte.\nMålgruppen tæller både mænd og kvinder fra 18 år og op, der har problemer med misbrug eller psykiske og sociale problemer. Det er forstanderen, der indskriver beboerne. Beboernes hjemkommune betaler opholdet, men kan få refunderet 50 procent af udgifterne ved staten.\nDet kristne værdigrundlag præger skolen og indebærer blandt andet, at ingen udskrives, før de er klar til at forlade skolen. Foto: Jens Bach\nGruppesamtalerne, hvor beboere vender aktuelle problemer og fremtidsplaner, er en vigtig del af opholdet på Borgerskolen. Foto: Jens Bach\nBorgerskolen i Lemvig hører under KFUM's Sociale Arbejde. De seneste år er der kommet stadig flere unge beboere til. Foto: Jens Bach


Nye midlertidige besøgsrestriktioner på plejehjem i Københavns Kommune – Dit Vesterbro\nNye midlertidige besøgsrestriktioner på plejehjem i Københavns Kommune\nOpslag på byportalen er sponseret af vores partnere, udgivet 13. september 2020\nDer er fredag d. 11. september trådt nye besøgsrestriktioner i kraft på de københavnske plejehjem. Det oplyses i en pressemeddelelse.\nGældende fra fredag d. 11. september gælder der atter restriktioner for besøg på plejehjem i Københavns Kommune. Det sker som følge af et påbud, som Styrelsen for Patientsikkerhed har udstedt til Københavns Kommune samt en lang række andre kommuner i hovedstadsområdet.\nDe nye midlertidige restriktioner gælder for besøg af pårørende på plejehjem og midlertidige døgnophold. Det sker på baggrund af et stigende smittetryk i København og omegn. Påbuddet er gældende til foreløbigt 1. oktober. Restriktionerne medfører, at alle besøg som udgangspunkt skal foregå udendørs. Der kan dog gøres undtagelser i kritiske situationer, ligesom besøg kan foregå indendørs, hvis den besøgende er den nærmeste pårørende til beboeren.\nSisse Marie Welling, sundheds- og omsorgsborgmester (SF), ser de nye restriktioner som nødvendige forbehold i en situation, hvor vi skal beskytte beboerne på plejehjemmene bedst muligt mod smitte med corona.\n“Vi har de seneste uger desværre kunnet se, hvordan antallet af smittetilfælde i vores og andre hovedstadskommuner er steget markant i befolkningen. Det har fået myndighederne til at sætte nye restriktioner i værk, som skal være med til at beskytte de mest sårbare borgere – det er blandt andre de ældre på plejehjem – mod corona, og dem efterlever vi naturligvis,” siger Sisse Marie Welling. Hun tilføjer: “Der er ingen tvivl om, at det er svært for vores beboere og for deres pårørende igen at skulle forholde sig til nye regler. Og ikke mindst til at undvære noget af den sociale kontakt, som de måtte undvære meget længe i foråret. Men vi må gøre alt, hvad vi kan for at forhindre, at corona igen får foden indenfor på vores plejehjem,” siger sundheds- og omsorgsborgmester Sisse Marie Welling (SF).\nBesøg skal som udgangspunkt foregå udendørs.\nBesøg kan fortsat ske indendørs i kritiske situationer eller hvis besøgende er den nærmeste pårørende til beboeren.\nRestriktionerne gælder indtil 1. oktober og omfatter plejehjem og midlertidige døgnophold.\nLæs mere i påbuddet fra Styrelsen for Patientsikkerhed (se pdf under dokumenter).


Canada primed for WCup kvalifikation med Mexico | Canada Goose Jakke&Vest Dame København 2017 Nye Modetrends\nCanada primed for WCup kvalifikation med Mexico\nCanada værter powerhouse Mexico i en afgørende VM-kvalifikation på fredag, et spil, som veteran midtbanespiller siger, ikke kun kunne hvælve landets hold tættere på 2018 turneringen, men ændre hvordan programmet ses som en helhed.\nvi kan komme ud her og sætte en god præstation og et godt resultat, det ville være en stor sætning, sagde Hutchinson. tror vi kan gøre det. Vi skal bare gå ud der og vise det.\nville være det perfekte stadium. vandt også nemt.\nMexico er 22. Verdensklasse af FIFA, Mexico er en dominerende kraft i CONCACAF og leder Pool A i regionen næstsidste runde kvalifikation med seks point fra to kampe, mens nr. 87 Canada er anden med fire point takket være en opmuntrende sejr over Honduras i Vancouver og et slips i El Salvador.\nEn uafgjort eller en forbløffende forstyrrelse på fredag ville være et enormt boost for canadierne i deres skub for at gøre verdensmesterskabet for første gang siden landet kun udseende tilbage i 1986.\nvil være et hårdt spil, men drengene har stor tillid, siger Hutchinson. skal have en god start og fortsætte, hvad vi har gjort. på en jævn stigning fra en rekordbinding lav rangering af nr. 122 i oktober 2014 har set sin talentniveau stige gradvist siden den sidste mislykkede kvalifikationskampagne sluttede med et ydmygende 8 1 tab i Honduras for næsten 3 1/2 år siden.\nSpillere tidligere på hegnet om hvorvidt de skal forpligte sig til holdet som winger Junior Hoilett, er nu om bord, mens angriber Cyle Larin giver en scoring-trussel, der ikke ses i en generation.\nTilføje derved en midtbane med Hutchinson, Will Johnson og kaptajn Julian de Guzman, samt en sammenhængende backline, og Canada føles som om det har et anstændigt skud at spille gigantisk morder.\ntro på vores muligheder, sagde hovedtræneren Benito Floro. uden tvivl kan vi vinde spillet. i mellemtiden har en række stjerner på sin liste, herunder angriber Javier (Chicharito) Hernandez, en af de trusler, som Canada bliver nødt til at være forsigtig med på fredag.\net af de større hold i verden, sagde forsvareren David Edgar. en god mulighed. der står over for en endnu mere skræmmende kvalifikationstest i returkampen i Mexico City på tirsdag, er 3 16 7 hele tiden mod mexikanerne, med den sidste sejr, der kommer i 2000.\ner Mexico, sagde Johnson. flytte bolden meget godt, de kæmper hårdt, de konkurrerer, de krydret, de oplevede.\nen stor udfordring, men jeg tror vi klarer det. Ethvert møde med en tung favorit, Canada ved, at jo længere resultatet er i tvivl, desto mere vil de blive tvunget til at trykke.\nhold er vant til at have alt gå deres vej og være behagelige og i kontrol, sagde edgar. ting går ikke vej trykket vil være på. 99 El Salvador (et punkt) og nr. 89 Honduras (nul point) sidder tredje og fjerde i gruppen bag Mexico og Canada. Efter de to kampe med mexikanerne besøger Canada Honduras og er vært for El Salvador i september, hvor de to toplande går i puljen til den sidste kvalifikationskamp.\nMed en forpligtelse til struktur og forsvar under Floro er Canada 7 8 10, siden spanien overtog i 2013, herunder 6 2 6 i løbet af de sidste 14 udflugter.\ner foran et meget godt hold, meget veluddannet, sagde den mexicanske leder Juan Carlos Osorio. vores spillere vil matche vores forventninger. Place Stadium kunstgræs, en variabel, der har været et fokuspunkt for Mexico medier.\nOsorio nægtede at blive trukket ind i samtalen, men Johnson sagde, at plastoverfladen skulle være en fordel.\nstor, sagde han. en god chance for os at bruge noget, de ikke plejede at bruge. historie er mængden over 54.000 forventes på samme sted hvor Canada tabte til England for ni måneder siden i Kvinders VM-kvartfinale før en rekord 54.027 fans.\nHøjt vandmærket for deltagelse på en mænds armatur på canadisk jord 51.936 i Edmonton i 1994 ser sikkert ud til at falde, mens et antal højere end kvinderne matcher engelsken ville sætte en ny rekord for et landsholdsspil hjemme i enhver sport.\nMen mens den store sammenkomst skal skabe en elektrisk atmosfære, vil der være masser af tilhængere, der jubler på modstanderen fra Canada.


Due Laghi - Find hele familiens campingplads lige her\nItalien Levicosøen Camping Due Laghi\nKort afstand til strand ved sø\nDenne campingplads ligger i kort afstand til Levicosøen i Italien. Stedet har en hyggelig have og et udendørs poolområde. Her er også både to restauranter, samt underholdning for børn og sjove sportsfaciliteter.\nItaliensk, Tysk, Hollandsk, Engelsk\nOpvarmet, May - September, Ferskvand\n9-hullers, 12 km\nVelkommen til Camping Due Laghi\nLæs mere om Camping Due Laghi her..\nCamping Due Laghi ligger i en stor grøn park ved siden af Levicosøen. Her er gode oplevelser i vente med faciliteter der omfatter sportsbaner, to restauranter, minimarked, en hundepark, poolområde og legeplads. Kun få minutters gang fra pladsen finder I en privat strand ud til søen.\nBook online her på siden, eller kontakt en af vores erfarne ferierådgivere på tlf. 7010 4343.\nPoolområde og sø\nCampingpladsen har et stort poolområde med 3 bassiner. Et stort svømmebassin, og ved siden af det et børnebassin. Der findes endnu et børnebassin med en lille vandrutjsebane. Kun få minutters gang fra Camping Due Laghi finder I en privat strand ved Levicosøen med terræn af både græs og grus. Her kan I slappe af i skyggen eller hoppe i det klare vand.\nSport og andre sjove faciliteter\nPå denne campingplads er der masser at give sig til! Her er en fodboldbane, to volleyball baner og en tennisbane. Her bliver endda arrangeret konkurrencer af animationsholdet. Ved stranden og søen kan I også leje en vandcykel. Camping Due Laghi har endda to legepladser til hver sin aldersgruppe, en til de 0-6 årige og en til de 6-12 årige. Rejser I med hund, finder I endda en hundepark på pladsen!\nMad og drikke, samt lidt om området\nRestauranter og muligheder uden for pladsen\nPå campingpladsen er der to restauranter. Caffe' Due Laghi har et varieret menukort med regionalt mad og både pizza og mindre snacks. Lige ude foran pladsen ligger restaurant Bandus, som kan give jer en unik kulinarisk oplevelse med alt fra grillet kød og fisk til ægte, italienske pizzaer. Campingpladsen ligger i Valsugana som er en af de smukkeste dale i regionen. Her er både Levicosøen, men også Caldanazzo søen er mulig for jer at nå. Som udflugt kan I tage en tur i bjergene eller besøge den gamle by, Trento.